**สัญญารับทุน อย. เพื่อศึกษาวิชาในต่างประเทศ**

 สัญญาทำที่……………………………………..

วันที่........เดือน......................พ.ศ. .............

โดยที่รัฐบาลมีเจตจำนงจะส่งบุคคลไปศึกษาวิชาในต่างประเทศ เพื่อให้เกิดความรู้ความชำนาญงาน และให้กลับมารับราชการหรือปฏิบัติงานเป็นประโยชน์อย่างยิ่งแก่ประเทศชาติสืบไป และเป็นอำนาจหน้าที่ของสำนักงานคณะกรรมการอาหารและยา (ซึ่งต่อไปนี้เรียกว่า “สำนักงาน อย.”) ที่จะดำเนินการให้สำเร็จผลสมความมุ่งหมายดังกล่าว รวมทั้งจัดการในเรื่องเงินค่าใช้จ่ายในการ เตรียมตัวก่อนไปศึกษาในต่างประเทศ ค่าเดินทาง ค่าเล่าเรียน ค่าฝึกงาน ค่าดูงาน หรือค่าใช้จ่ายอื่น ๆ ที่จะต้องจ่ายตามระเบียบข้อบังคับที่สำนักงานคณะกรรมการอาหารและยา (อย.) กำหนด (ซึ่งต่อไปนี้เรียกว่า “ทุน อย.) ให้แก่ผู้ได้รับการคัดเลือกเพื่อศึกษาวิชาในต่างประเทศ ตลอดระยะเวลาที่ศึกษา และ ควบคุมดูแลจัดการศึกษาสำหรับ
ผู้ได้รับการคัดเลือกให้เป็นไปตามข้อความที่ระบุไว้ในสัญญานี้

และโดยที่……………………………………………………………….…….……..อายุ.................................ปี

อยู่บ้านเลขที่......................................................................ตรอก/ซอย..................................................................

ถนน...................................................................................ตำบล/แขวง................................................................

อำเภอ/เขต........................................................................จังหวัด.........................................................................

ตามสําเนาบัตรประจําตัวประชาชนแนบท้ายสัญญานี้ บิดาชื่อ................................................................... มารดาชื่อ..................................................................................(ซึ่งต่อไปนี้เรียกว่า “ผู้รับทุน อย.”) เป็นผู้ได้รับ การคัดเลือกเพื่อศึกษาวิชาในต่างประเทศตามเจตจำนงดังกล่าวข้างต้น

ผู้รับทุนจึงขอทำสัญญาให้ไว้แก่สำนักงานคณะกรรมการอาหารและยา มีข้อความดังต่อไปนี้

ข้อ 1. ผู้รับทุนตกลงรับทุน อย. จากสำนักงานคณะกรรมการอาหารและยา เพื่อศึกษาวิชาในต่างประเทศ จนกว่าจะสำเร็จการศึกษา ตามโครงการศึกษาที่สำนักงานคณะกรรมการอาหารและยากำหนด

ข้อ 2. ในระหว่างที่รับทุน อย.ตามสัญญานี้ หากสำนักงานคณะกรรมการอาหารและยา
จัดให้ผู้รับทุนเข้าศึกษาภาษาต่างประเทศเพิ่มเติมในประเทศไทยก่อนไปศึกษาวิชาในต่างประเทศผู้รับทุนยินยอมเข้าศึกษา และจะตั้งใจและเพียรพยายามศึกษาอย่างดีที่สุด

ข้อ 3. ในระหว่างที่รับทุน อย. ตามสัญญานี้ ผู้รับทุนตกลงจะไม่รับทุนอื่น เว้นแต่จะได้รับความเห็นชอบจากสำนักงานคณะกรรมการอาหารและยา และยินยอมอยู่ในความควบคุมดูแลของสำนักงานคณะกรรมการอาหารและยา โดยผู้รับทุนจะประพฤติปฏิบัติตามระเบียบ ข้อบังคับ หรือคำสั่งของสำนักงานคณะกรรมการอาหารและยา ที่ได้กำหนดหรือสั่งการเกี่ยวกับการควบคุมการศึกษา ความประพฤติ และหรือการใช้ จ่ายเงินของนักเรียนในต่างประเทศ ทั้งที่ได้ออกใช้บังคับอยู่แล้วในขณะที่ลงนามในสัญญานี้ และที่จะออก ใช้บังคับต่อไปในภายหน้า โดยผู้รับทุนตกลงยินยอมถือว่าระเบียบ ข้อบังคับหรือคำสั่งต่างๆ ดังกล่าวเป็นส่วนหนึ่งของสัญญานี้ และผู้รับทุนจะเชื่อฟังและปฏิบัติตามคำสั่งและคำตักเตือนของผู้ที่สำนักงานคณะกรรมการอาหารและยา มอบหมายให้ควบคุมดูแลนักเรียนในต่างประเทศด้วย

ข้อ 4. ในระหว่างที่รับทุน อย. ตามสัญญานี้ ถ้าผู้รับทุนสละสิทธิการรับทุน อย. ก็ดี หรือไม่เดินทางไปศึกษาวิชาในต่างประเทศตามที่สำนักงานคณะกรรมการอาหารและยา กำหนดก็ดี หรือถ้าผู้รับทุนฝ่าฝืน สัญญาข้อ 2 หรือข้อ 13 วรรคสอง จนสำนักงานคณะกรรมการอาหารและยา สั่งงดให้ทุน อย. หรือบอกเลิกสัญญาการ รับทุน อย. แก่ผู้รับทุนก็ดี ผู้รับทุนยินยอมรับผิดชดใช้เงินทุนตามที่ สำนักงานคณะกรรมการอาหารและยา ได้จ่ายไปแล้วทั้งสิ้นกับ ใช้เงินอีกสองเท่าของจำนวนเงินทุนดังกล่าวให้เป็นเบี้ยปรับแก่ สำนักงานคณะกรรมการอาหารและยา ด้วยทันที

ข้อ 5. ในระหว่างที่รับทุน อย. ตามสัญญานี้ ผู้รับทุนจะตั้งใจและขยันหมั่นเพียร พยายามอย่างดีที่สุดที่จะศึกษาวิชาตรงตามโครงการที่สำนักงานคณะกรรมการอาหารและยา กำหนดโดยจะไม่ หลีกเลี่ยง ละเลย ทอดทิ้ง ยุติ หรือเลิกการศึกษาก่อนสําเร็จตามโครงการศึกษานั้น เว้นแต่จะยุติหรือเลิก การศึกษาโดยความเห็นชอบของสำนักงานคณะกรรมการอาหารและยา

ข้อ 6. ถ้าผู้รับทุนไม่ประพฤติหรือไม่ปฏิบัติตามสัญญาข้อ 3 หรือข้อ 5 ในประการหนึ่ง ประการใด ผู้รับทุนยินยอมรับโทษตามที่กำหนดไว้ในข้อบังคับหรือระเบียบของสำนักงานคณะกรรมการอาหารและยา ว่าด้วยการควบคุม การศึกษาและความประพฤติของนักเรียนในต่างประเทศ

ในกรณีที่ผู้รับทุนไม่ประพฤติหรือไม่ปฏิบัติตามสัญญาข้อ 5 โดยหลีกเลี่ยงไม่เข้า หรืออยู่ศึกษาในสถานศึกษาหรือสถานที่ที่สำนักงานคณะกรรมการอาหารและยา กำหนด หรือละเลย ทอดทิ้ง ยุติ
หรือเลิก การศึกษาประการหนึ่งประการใด ผู้รับทุนยินยอมรับผิดชดใช้ทุนตามที่สำนักงานคณะกรรมการอาหารและยา ได้จ่ายไปแล้ว ทั้งสิ้น กับใช้เงินอีกสองเท่าของจำนวนทุนดังกล่าวให้เป็นเบี้ยปรับแก่สำนักงานคณะกรรมการอาหารและยา ด้วยทันที

ข้อ 7. ในระหว่างที่รับทุน อย. ตามสัญญานี้ หากผู้รับทุนได้รับโทษให้กลับประเทศไทยหรือ สำนักงานคณะกรรมการอาหารและยา พิจารณาเห็นว่า ผู้รับทุนไม่มีทางที่จะสําเร็จการศึกษา ภายในเวลาที่กำหนด หรือมีเหตุอันไม่สมควรจะให้ผู้รับทุนคงอยู่ศึกษาต่อไปไม่ว่าด้วยเหตุใดๆ สำนักงานคณะกรรมการอาหารและยา มีอำนาจสั่งให้ผู้รับทุนยุติหรือเลิกการศึกษา และหรือสั่งให้ผู้รับทุนเดินทางกลับประเทศไทยได้ในกรณีนี้ สำนักงานคณะกรรมการอาหารและยา จะสั่งงดให้ทุน อย. แก่ผู้รับทุนเสียตั้งแต่วันที่สั่งให้ยุติหรือเลิกการศึกษา หรือ ตั้งแต่วันหนึ่งวันใดถัดจากวันที่สั่งดังกล่าวนั้นด้วยก็ได้

ข้อ 8. เมื่อสำนักงานคณะกรรมการอาหารและยา กำหนดให้ผู้รับทุนเข้ารับราชการหรือปฏิบัติงาน ในส่วนราชการหรือหน่วยงานของรัฐใด เมื่อใด โดยให้ได้รับเงินเดือนตามที่สำนักงานคณะกรรมการอาหารและยา หรือหน่วยงาน ของรัฐ กำหนดให้แล้ว ผู้รับทุนสัญญาว่าผู้รับทุนจะเข้ารับราชการหรือปฏิบัติงานในส่วนราชการหรือหน่วยงานของรัฐ ดังกล่าว และจะรับราชการหรือปฏิบัติงานอยู่ต่อไปอีกในส่วนราชการหรือหน่วยงานของรัฐนั้น และหรือ ส่วนราชการหรือหน่วยงานของรัฐอื่นที่สำนักงานคณะกรรมการอาหาร และยา เห็นชอบติดต่อกันเป็นเวลาไม่น้อยกว่า สองเท่าของระยะเวลาที่ผู้รับทุนได้รับทุน อย. ตามสัญญานี้
หรือระยะเวลาที่ผู้รับทุนได้รับเงินเดือน รวมทั้งเงินเพิ่มจากทางราชการในระหว่างศึกษาวิชาในต่างประเทศตามสัญญานี้ ทั้งนี้ สุดแต่ระยะเวลาใด จะมากกว่ากัน

ข้อ 9. ถ้าผู้รับทุนไม่กลับประเทศไทยภายในเวลาที่สำนักงานคณะกรรมการอาหารและยา กำหนดก็ดี หรือไม่ยอมเข้ารับราชการหรือปฏิบัติงานในส่วนราชการหรือหน่วยงานของรัฐตามที่สำนักงานคณะกรรมการอาหารและยาก็ดี หรือผู้รับทุนไม่ประพฤติหรือไม่ปฏิบัติตามสัญญานี้ในประการหนึ่งประการใดจนสำนักงานคณะกรรมการอาหารและยา สั่งให้ผู้รับทุนกลับประเทศไทยก็ดี ผู้รับทุนยินยอมรับผิดชดใช้ทุนตามที่สำนักงานคณะกรรมการอาหารและยา ได้จ่ายไปแล้วทั้งสิ้นกับใช้เงินอีกสองเท่าของจำนวนทุนดังกล่าว
ให้เป็นเบี้ยปรับแก่สำนักงานคณะกรรมการอาหารและยาด้วยทันที

ถ้าผู้รับทุนรับราชการหรือปฏิบัติงานไม่ครบกำหนดเวลาตามที่กล่าวในข้อ 8 แห่งสัญญานี้ ผู้รับทุนยินยอมรับผิดชดใช้ทุนตามที่สำนักงานคณะกรรมการอาหารและยาได้จ่ายไปแล้ว รวมทั้งเบี้ยปรับดังกล่าวตามวรรคหนึ่งทันที โดยลดลงตามส่วนจำนวนเวลาที่ผู้รับทุนรับราชการหรือปฏิบัติงานชดใช้ไปบ้างแล้ว เว้นแต่ ในกรณีซึ่งสำนักงานคณะกรรมการอาหารและยา และกระทรวงการคลังจะใช้ดุลพินิจพิจารณาเห็นว่า
มีเหตุผลอันสมควรให้ผู้รับทุนพ้นความรับผิด

ถ้าการที่ผู้รับทุนไม่เข้ารับราชการหรือไม่ปฏิบัติงานหรือออกจากราชการหรือออกจากงานก่อนครบกำหนดเวลาดังกล่าวตามวรรคหนึ่งหรือวรรคสอง แล้วแต่กรณี เป็นเพราะเหตุที่ผู้รับทุน เจ็บป่วยและ สำนักงานคณะกรรมการอาหารและยา และกระทรวงการคลังได้พิจารณาแล้วเห็นว่าผู้รับทุนไม่อาจหรือไม่เหมาะสมที่จะรับ ราชการหรือปฏิบัติงาน ผู้รับทุนจึงจะไม่ต้องรับผิดดังกล่าวตามวรรคหนึ่งหรือวรรคสอง แล้วแต่กรณี แต่ถ้าในระหว่างเวลาสามปีนับแต่วันที่สำนักงานคณะกรรมการอาหารและยากำหนดให้เข้ารับราชการหรือปฏิบัติงานหรือ วันที่ผู้รับทุนได้ออกจากราชการหรือออกจากงาน ผู้รับทุนไปทำงานในรัฐวิสาหกิจ บริษัท ห้างร้านของเอกชน องค์การระหว่างประเทศ หรือองค์การต่างประเทศโดยได้รับเงินเดือนและประโยชน์อย่างอื่นสูงกว่าเงินเดือนที่ผู้รับทุนได้รับจากส่วนราชการหรือหน่วยงานของรัฐผู้รับทุนยินยอมรับผิดชดใช้ทุนและเบี้ยปรับตามที่กล่าวในวรรคหนึ่งหรือวรรคสองแล้วแต่กรณี เว้นแต่ในกรณีซึ่งสำนักงานคณะกรรมการอาหารและยา และกระทรวงการคลังจะใช้ดุลพินิจพิจารณาเห็นว่ามีเหตุผลอันสมควรให้ผู้รับทุนพ้นความรับผิด

ในกรณีที่ผู้รับทุนไม่ประพฤติหรือไม่ปฏิบัติตามสัญญานี้ในประการหนึ่งประการใด จนสำนักงานคณะกรรมการอาหารและยา สั่งให้ผู้รับทุนยุติการศึกษาหรือกลับประเทศไทยนั้น ถ้าผู้รับทุนได้เข้ารับราชการหรือปฏิบัติงานในส่วนราชการหรือหน่วยงานของรัฐตามที่สำนักงานคณะกรรมการอาหารและยากำหนดให้ แล้วผู้รับทุนจึงจะไม่ต้องรับผิดดังกล่าวตามวรรคหนึ่ง

ข้อ 10. ในกรณีที่ผู้รับทุนได้รับอนุมัติจากสำนักงานคณะกรรมการอาหารและยาให้อยู่ศึกษาวิชา ในต่างประเทศต่อไป ด้วยทุนส่วนตัวหรือทุนอื่นตามระยะเวลาที่สำนักงานคณะกรรมการอาหารและยา กำหนด การได้รับอนุมัติดังกล่าวไม่เป็นเหตุปลดเปลื้องความรับผิดของผู้รับทุนโดยผู้รับทุนยังคงมีภาระหน้าที่และความรับผิดชอบตามที่ได้ให้สัญญาไว้กับสำนักงานคณะกรรมการอาหารและยา ทั้งปวงรวมทั้งที่เกี่ยวกับการรับทุน อย. ก็ดี การอยู่ใน ความดูแลของสำนักงานคณะกรรมการอาหารและยาก็ดี การไม่เดินทางกลับการเข้ารับราชการหรือปฏิบัติงานและจำนวนเวลาที่ต้องรับราชการหรือปฏิบัติงานชดใช้ก็ดีการชดใช้เงินทุนและเบี้ยปรับเมื่อผู้รับทุนไม่เข้ารับราชการ หรือปฏิบัติงานหรือรับราชการ หรือปฏิบัติงานชดใช้ไม่ครบถ้วนก็ดี และการทดรองจ่ายเงินเพื่อชำระ หนี้สินแทนผู้รับทุนก็ดี ผู้รับทุนตกลงยินยอมรับผิดชอบและปฏิบัติการให้เป็นไปตามที่กำหนดไว้ใน สัญญานี้ทุกประการดังเดิม ฉะนั้น ในช่วงระยะเวลาที่ผู้รับทุนอยู่ศึกษาวิชาในต่างประเทศต่อด้วยทุนส่วนตัว หรือทุนอื่นดังกล่าวนี้ สำนักงานคณะกรรมการอาหารและยา ไม่ต้องจ่ายเงินทุน อย. ให้แก่ผู้รับทุน แต่ถ้าสำนักงานคณะกรรมการอาหารและยา ได้จ่ายเงินให้แก่ผู้รับทุนไปในช่วงระยะเวลาดังกล่าวนี้ไม่ว่ากรณีใด ผู้รับทุนยินยอมให้ถือว่าเงินนั้นเป็น เงินทุน อย. ที่ผู้รับทุนจะต้องชดใช้ให้แก่ สำนักงานคณะกรรมการ
อาหารและยา ตามสัญญานี้ทุกประการ และในระหว่างที่ผู้รับทุนศึกษาวิชาในต่างประเทศต่อด้วยทุนส่วนตัวหรือทุนอื่นนี้ หากสำนักงานคณะกรรมการอาหารและยา พิจารณาเห็น ว่ามีเหตุผลอันสมควรที่จะเรียกหรือสั่งให้ผู้รับทุนยุติการศึกษาและหรือเดินทางกลับประเทศไทยไม่ว่าด้วยเหตุผลใดๆ สำนักงานคณะกรรมการอาหารและยา มีอำนาจสั่งให้ผู้รับทุนยุติหรือเลิกการศึกษาและให้เดินทาง กลับประเทศไทยแล้วแต่กรณีได้และเมื่อสำนักงานคณะกรรมการอาหารและยา กำหนดให้ผู้รับทุนรับราชการหรือ ปฏิบัติงานในส่วนราชการหรือหน่วยงานใดของรัฐเมื่อใด โดยให้ได้รับเงินเดือนตามที่สำนักงานคณะกรรมการอาหารและยา หรือหน่วยงานของรัฐกำหนดให้แล้ว ผู้รับทุนยินยอมปฏิบัติตามคำสั่งของสำนักงานคณะกรรมการอาหารและยาทุกประการ

ข้อ 11. ในกรณีที่ผู้รับทุนมีหนี้สินหรือความรับผิดต่อบุคคลภายนอก ไม่ว่าจะเกี่ยวกับ การศึกษาหรือไม่ก็ตามในระหว่างที่รับทุนตามสัญญานี้ หรือในระหว่างที่อยู่ในต่างประเทศโดยต่อเนื่องกับเวลาดังกล่าว รวมทั้งระหว่างที่เดินทางกลับประเทศไทย เมื่อสำนักงานคณะกรรมการอาหารและยา พิจารณาเห็นเป็นการจำเป็น หรือสมควรที่จะออกเงินทดรองจ่ายเพื่อชำระหนี้สินหรือปลดเปลื้องความรับผิดแก่บุคคลภายนอกแทนผู้รับทุน ผู้รับทุนตกลงยินยอมให้สำนักงานคณะกรรมการอาหารและยา ออกเงินทดรองจ่ายเพื่อการดังกล่าวไปก่อนได้แม้จะมิได้แจ้งให้ ผู้รับทุนทราบล่วงหน้าก่อนก็ตามและให้ถือว่าเงินจำนวนที่ สำนักงานคณะกรรมการอาหารและยา ได้ออกทดรองจ่ายไปแล้ว ดังกล่าวเป็นหนี้สินที่ผู้รับทุนต้องชดใช้ให้แก่ สำนักงานคณะกรรมการอาหารและยา ทันทีเมื่อได้รับแจ้งจากสำนักงานคณะกรรมการอาหารและยา

ข้อ 12. ในกรณีที่ผู้รับทุนได้รับเงินจากสำนักงานคณะกรรมการอาหารและยา เพื่อเป็นค่าใช้จ่ายในการใดๆ หรือสำนักงานคณะกรรมการอาหารและยา ได้ออกเงินทดรองจ่ายเพื่อเป็นค่าใช้จ่ายใด ๆ ของผู้รับทุนอันมิใช่ค่าใช้จ่ายที่สำนักงานคณะกรรมการอาหารและยา จะต้องจ่ายเป็นทุน อย. ตามสัญญานี้ ผู้รับทุนตกลงยินยอมให้ถือว่าเงินจำนวนที่ผู้รับทุนได้รับไปหรือที่สำนักงานคณะกรรมการอาหารและยา ได้ออกทดรองจ่ายไปแล้วดังกล่าวเป็นหนี้สินที่ผู้รับทุนต้องชดใช้ให้แก่สำนักงานคณะกรรมการอาหารและยาทันทีเมื่อได้รับแจ้งจากสำนักงานคณะกรรมการอาหารและยา

ข้อ 13. เพื่อเป็นหลักประกันในการปฏิบัติตามสัญญาฉบับนี้ ผู้รับทุนจะจัดหาบุคคลที่มี คุณสมบัติและหลักทรัพย์ซึ่งสำนักงานคณะกรรมการอาหารและยา เห็นสมควรมาทำสัญญาค้ำประกันกับสำนักงานคณะกรรมการอาหารและยา ภายใน เวลาที่สำนักงานคณะกรรมการอาหารและยา กำหนด และในกรณีที่สำนักงานคณะกรรมการอาหารและยา เห็นสมควรให้ผู้รับทุนเปลี่ยนผู้ค้ำประกัน ผู้รับทุนจะดำเนินการให้เสร็จสิ้นภายใน 3 (สาม) เดือน ในกรณีที่ผู้ค้ำประกันตายหรือถูกศาลพิพากษาให้เป็นบุคคลล้มละลายในระหว่างอายุประกัน ตามสัญญานี้ ผู้รับทุนตกลงจะจัดให้มีผู้ค้ำประกันรายใหม่ภายใน 3 (สาม) เดือนนับแต่วันที่ผู้ค้ำประกัน เดิมตายหรือเป็นบุคคลล้มละลาย โดยผู้ค้ำประกันรายใหม่จะต้องค้ำประกันตามสัญญาค้ำประกันเดิม ทุกประการ และหากผู้รับทุนไม่ปฏิบัติตามให้ถือว่าผิดสัญญาซึ่งสำนักงานคณะกรรมการอาหารและยา มีสิทธิบอกเลิกสัญญาได้ทันที

ผู้รับทุนได้อ่านและเข้าใจข้อความในสัญญาฉบับนี้ดีแล้ว จึงได้ลงนามในสัญญานี้ไว้ต่อหน้าพยานเป็นสำคัญ

 ลงนาม....................................................ผู้รับทุน

 (...................................................)

ลงนาม....................................................สำนักงาน อย.

(...................................................)

 ลงนาม....................................................พยาน

(...................................................)

 ลงนาม....................................................พยาน

(...................................................)